**PÁLYÁZAT**

A Jelky András Szakközépiskola, Szakiskola és Kollégium

 **tagintézmény vezető (kollégiumvezető) beosztásának ellátására,**

melyet

az Emberi Erőforrások Minisztere hirdetett meg

 a Közigazgatási és Igazságügyi Hivatal honlapján.

Azonosító szám:  1074-3/2014/KLIK/025

A pályázatot készítette:

 **Bareith Károly Zoltán**

2014-08-24

Vezetői pályázat Bareith Károly Zoltán

Pályázati nyilatkozat

Alulírott, Bareith Károly Zoltán pályázatot nyújtok be Közigazgatási és Igazgatási Hivatal honlapján 2014. július 25-én meghirdetett, Jelky András Szakközépiskola, Szakiskola és Kollégium tagintézmény vezető (kollégiumvezető) beosztásának ellátására.

* Kijelentem, hogy a nemzeti köznevelésről szóló 2011. évi CXC. törvényben a magasabb vezetői állás betöltésére előírt, valamint a pályázati kiírásban közzétett feltételeknek, részben megfelelek és ennek igazolásait mellékelem.
* Nyilatkozom arról, hogy hozzájárulok a teljes pályázati anyagom, az eredetivel teljesen megegyező sokszorosításához, továbbításához a döntéshozók és a véleményezik felé, a pályázat tartalma harmadik személlyel közölheti.
* Nyilatkozom arról, hogy hozzájárulok személyes adataimnak a pályázattal összefüggő kezeléséhez. Pályázatomhoz mellékelem a következőket:

• Szakmai önéletrajz

• Munkáltatói igazolás

• Erkölcsi bizonyítvány

• Végzettségeket igazoló oklevelek másolatai

Tisztelettel:

………………………………………………..

Bareith Károly Zoltán

Vezetői pályázat Bareith Károly Zoltán

TARTALOMJEGYZÉK

VEZETŐI PROGRAM…………………………………………..……………

1.Bevezetés……………………………………………………………………4

2.Célmeghatározás…………………………………………………………….5

3.Helyzetelemzés…………………………………………………………….. 6

3.1.Történeti áttekintés………………………………………………………..6

3.2. Személyi feltételek……………………………………………………….7

3.3. Tárgyi feltételek………………………………………………………….7

4. Célmeghatározásból eredő feladatok……………………………………….8

5. Egyéb külső tényezők szerepe…………………………………………….9

6.Összegzés…………………………………………………………………..10

Vezetői pályázat Bareith Károly Zoltán

Vezetői Program

1. Bevezetés:

A kollégium a Jelky András SZKI tagintézménye . Alapfunkciója megteremteni a megfelelő feltételeket azon gyermekek számára, akiknek lakhelyén nincs lehetőség a tanuláshoz, szabad iskolaválasztáshoz való joguk érvényesítésére, illetve akiknek a szüleik nem tudják biztosítani a tanuláshoz szükséges körülményeket.

A kollégium kiemelt társadalompolitikai szerepe és feladata, hogy esélyeket teremtsen, biztosítsa a hozzáférést a jó minőségű tudáshoz, segítse a szociális, kulturális hátrányok leküzdését, a társadalmi integráció folyamatát.

A kollégium pedagógiai tevékenysége során kiegészíti a családi és iskolai nevelést, egyben szociális ellátást, biztonságot és érzelmi védettséget nyújt. A kollégium a megfelelő pedagógiai környezet biztosításával elősegíti – a diákok önszerveződése során kialakuló „mikro társadalom” az önkormányzó képesség, a döntés és a felelősség, a konfliktuskezelés demokratikus technikáinak elsajátítását, gyakorlását. Ezzel a kollégium sajátos segítséget ad a sikeres társadalmi beilleszkedéshez.

A kollégium fontos társadalmi funkciója, hogy a diákok számára – területi és szociális helyzetüktől függetlenül – biztosítja a tanuláshoz jutás esélyét, így részt vesz a társadalmi mobilitás elősegítésében.

A kollégiumi nevelés célja legfőképp a tanulók szocializációjának, kiegyensúlyozott és egészséges fejlődésének, tanulásának, a sikeres életpályára való felkészítésének segítése, személyiségének fejlesztése, kibontakoztatása.

1993 óta vagyok e kollégium nevelő tanára, 1995 óta kisebb megszakításokkal a Diákönkormányzatot segítő nevelő. 2012-ben rövid ideig munkaközösség vezetői feladatokat is elláttam. Az itt eltöltött évek tapasztalatából tudom, hogy a munka temérdek, a feladat időnként igen hálátlan, de az a sikerélmény, amelyhez egy pedagógus juthat a fiatalokkal való törődés, a közösen eltöltött mindennapok, átélt sikerek és kudarcok kapcsán, nem mindennapi.

Vezetői pályázat Bareith Károly Zoltán

2. Célmeghatározás:

Célom, hogy kollégiumunk továbbra is megfelelően tudja ellátni alapfeladatait, hogy a tudáshoz jutás esélyét, illetve a szabad iskolaválasztás lehetőségét megteremtse azoknak a – többnyire kistelepülésen élő gyermekeknek a számára, akiknek „bejárható” környezetében a választott típusú iskola nem működik, valamint akiknek továbbtanulásához a szülői háttér nem biztosított.

 Az utóbbi években sajnos ismét előtérbe került a gyermekszegénység elleni küzdelmünk, a szülői ház időnként felelőtlen életvitele. Fokozza a nehézségeket más gazdasági gondokból fakadó problémák.( pl.:szülő, munkanélküli, vagy külföldön vállalt munkát,kevés az egy főre jutó kereset) Az okokat még lehetne sorolni.

 Ez a kollégiumban is lecsapódik ,késedelmes díjfizetés, rossz higiéniás körülmények a diák esetében. Ezekben az esetekben még nagyobb felelősség és teher hárul ránk. Kiemelten fontos a Gyermekjóléti Szolgálatokkal történi együttműködés és folyamatos konzultáció.

Célom, hogy olyan környezetet, stabil érzelmi hátteret tudjunk biztosítani a kollégium minden lakójának, ahová „haza” térhet.

Célom továbbá, hogy kollégáim segítségével a fenntartó és a társintézmények támogatásával megpróbáljak legjobb tudásom szerint kiutat találni és mutatni, a sajnos mind nagyobb mértékben felmerüli gazdasági problémák megoldására

Vezetői pályázat Bareith Károly Zoltán

3. Helyzetelemzés:

3.1. Történeti áttekintés:

A kollégium jelenleg két épületben működik. Ebből a főépület, amely a Petőfi-szigeten fekszik koedukált. A másik épület, szintén a város központjában helyezkedik el a Szenes utcában, jelenleg lánykollégium. Előbbi 184, utóbbi 122 tanuló kényelmes elhelyezését volt hivatott biztosítani. Ez a létszám a város öt középiskolájának kiszolgálására, amely főleg környékbeli és kistérségi gyermekek továbbtanulását biztosítja egy kissé eltúlzottnak bizonyult. Évek óta a legnagyobb gond a csökkenő gyereklétszám miatti kihasználatlanság, az ebből adódó gazdasági problémák.

A kollégium 2000 augusztusától a Jelky András Szakközépiskola,Szakiskola és Kollégium tagintézménye lett. A kollégium korábban a III. Béla gimnáziumhoz tartozott, szervezetileg.

Tavaly egy városi pályázatnak köszönhetően mindkét épület energetikailag korszerűsítve lett.(szigetelés , ablakcsere, fűtés)

 Sajnos bútorzatban, technikai berendezésben, könyvállományban nem történt változás. A felújítások, döntő többsége különböző városi pályázatok benyújtásával, támogatások elnyerésével valósult meg.

Saját bevételeink felhasználásával nem sikerülhet, hiszen az épület és a technikai személyzet a helyi önkormányzathoz tartozik. A kollégium szobáinak nyári kiadásából származó bevételeket az önkormányzat nem forgatja vissza kellő mértékben a kollégiumba.

 A kollégium funkciójának megfelelően olyan tanulót fogad, aki jogviszonyban áll egy bajai középfokú oktatási intézménnyel és nem töltötte be a 22 éves kort.

Vezetői pályázat Bareith Károly Zoltán

3.2. Személyi feltételek:

Várhatóan a kollégiumi ellátást a nyár eleji adatok alapján 8 tanulócsoport diákjai vehetik igénybe. Ez 208 és 272 fő tanulólétszámot jelenthet a 26 fős minimális csoportlétszám, illetve a maximális 31 fős csoportlétszámmal számolva. Persze külön engedélyt kérve a fenntartótól ,hogy 20%-al átléphessük az alsó keretet.

Tanulóink Csongrád, Bács-Kiskun és Pest megye településeiről, de zömmel 40 kilométeres körzetből érkeznek hozzánk.

 Kollégiumunkban a nevelési feladatokat, 12 nevelőtanár végzi, akik egyéniségükkel, felkészültségükkel, viselkedésükkel, tenni akarásukkal példaként szolgálnak tanulóink számára. Az igazgatói álláshelyen kívül két állás biztosított még: 1 fő könyvtáros tanár és 1 fő ápolónő segíti a pedagógus munkát.

A hatékony, gyermekközpontú működéshez a nem pedagógus kollégiumi dolgozóknak (takarítók, karbantartók, portás,élelmezésvezető és a konyhai személyzet) a gyermekek ellátásáért végzett felelősségteljes munkájukkal járulnak hozzá a működéshez. Csak elismerés illet meg minden itt dolgozót, aki lehetővé teszi, hogy kollégiumunk otthont nyújtson kollégistáink számára.

3.3. Tárgyi feltételek:

A Radnóti kollégiumot 1978-ban adták át. Az épületet szépen gondozott park veszi körül,sportpályával. A 2 emeletes főépület, Radnóti Kollégium koedukált 184 fős és 8 tanulóval rendelkezik,valamint könyvtárral,számítógép teremmel. Itt működik a városi üzemeltetésű konyha is. A 4 ágyasra tervezett szobák szűkös körülményeket biztosítanak.

A 3 emeletes Zrínyi kollégium (jelenleg lány épület) 122 főnek adhat otthont. 17 lakóegység van, az épületben két szobához tartozik 1 vizesblokk.

Szintenként tanulótermek,tv szobák és az udvaron sportpálya, a földszinten melegítőkonyha , klub, kisebb számítástechnikai helyiség áll rendelkezésre.

Bővebben az épületekről, az alábbi honlapon a kollégium részben tájékozódhatnak.( http://www.jelkya-baja.sulinet.hu/)

Vezetői pályázat Bareith Károly Zoltán

4. Célmeghatározásból eredő feladatok:

A kitőzött célok eléréséhez nagyon fontos, hogy sikerüljön megteremteni a külső és belső motiváció összhangját.

 Az előbbit a megfelelő színvonalú szakmai tanácsadás, illetve ellenőrzés, az utóbbit a kollégium (szakmai és gazdasági) autonómiája jelentheti.

 Az autonóm – nem mereven egy iskolához kötött – kollégium minden érintettnek előnyös lenne. A tanulók számára állandóságot, biztonságot jelent; a pedagógusoknál a „másodlagosság” megszűnését, az energiák felszabadulását eredményezi; a fenntartó szempontjából pedig azért hasznos, mert a létrejövő gazdasági érdekeltség takarékosabb gazdálkodáshoz, hatékonyabb felhasználáshoz, így végső soron megtakarításhoz vezet.

A kollégiumban egyre több a hátránnyal induló tanuló (sajnos ők vannak többen).

Egy kollégiumban szükségszerűen léteznek „korlátok” a diákok életvitelével kapcsolatban. Ebben a házirend és napirend az irányadó. Ezek egyrészt az iskolai feladatokra való felkészülést szabályozzák, másrészt a szülő, mint „megrendelő” igényli, aki gyerekét jó helyen szeretné tudni, ahol tanulhat, ahol biztonságban van.

Legnagyobb feladat a tanulólétszám mihamarabbi emelése, stabilizálása. Ennek érdekében a kollégium vezetése és nevelőtestülete a lehetőségekhez mérten igyekszik az elvárható legmagasabb szintű szolgáltatást nyújtani a gyerekeknek, szüleiknek és a bázisiskoláknak.

Hatalmas erőfeszítéseket teszünk, hogy meggyőzzük az iskolai tanulók szüleit, hogy azok a gyerekek, akik vidékről járnak be nap, mint nap, akik nehéz körülmények között élnek, költözzenek be a kollégiumba. Helyet adunk nevelőotthonos gyerekeknek és technikumot végző 20- 21 éveseknek is.

Rendszeres kapcsolatot, konzultációt tartunk az iskolás tanulóink osztályfőnökeivel, szaktanáraival a gyerekek eredményes haladása érdekében. Kiváló kapcsolatot építettünk ki a város többi kollégiumával.

Jelentősebb energiákat kellene mozgósítani pályázatírásra és a kollégium „reklámozására” beiskolázás előtt.

Vezetői pályázat Bareith Károly Zoltán

5. Egyéb külső tényezők szerepe:

Bajai ,környező kistelepülésekről egyre inkább a bejárást választják a diákok. Mindinkább fel kell vállalnia a Város Önkormányzatának, hogy gazdasági, de oktatási-nevelési téren is menedzselni, reklámozni kell a kollégiumot. A nyári beszállásolást ,bevételeket növelni kell, és többet kell költeni a kollégiumra.

Bútorok elavultak , belső infrastruktúra fejlesztendő . Szerencsétlen helyzet hogy, a városé az épület és a Klebensberg Intézményfenntartóhoz tartozik a pedagógiai rész.

El kell különíteni a feladatokat, hogy működésben ne legyen fennakadás.

A takarítóeszközök átvétele nem tanári feladat. A kettősség, miatt nincs tisztázva pl.: ki vegyen új ágyakat. Az önkormányzat, vagy a tankerület?

 Fénymásoló papírt ki fizeti? Tűzvédelmi menekülő út, vagy egységnévsor kerül rá. Az előbbit a hivatal ,utóbbit a tankerület rendezi.

Egyre nagyobb probléma a munkanélküliség, az elszegényedés, a szociális bizonytalanság. A régióban mind több azoknak a szociálisan hátrányos helyzetű tanulóknak a száma, akik nagyon nehéz körülmények között élnek. Kollégistaként talán esélyesebbek.

Vezetői pályázat Bareith Károly Zoltán

6. Összegzés:

Kollégiumunk Baja Városának egyetlen kollégiuma, de van még két alapítványi kollégium, ami versenyhelyzetet teremt.

A kollégium az iskolákkal és a szülőkkel együttműködve kívánja elérni, hogy a nevelési folyamat végére a diák minél teljesebb mértékben sajátítsa el a társadalomba való beilleszkedéshez; a családban, hivatásban, állampolgári miniségben az önálló életvitelhez szükséges alapvető ismereteket, képességeket, értékeket. Tartsa magát az alapvető erkölcsi normákhoz; képes legyen egészséges és kulturált életmód kialakítására.

Képzettsége és műveltsége párosuljon az új ismeretek befogadásának, a folyamatos megújulásnak képességével. Alakuljon ki reális társadalomképe; legyen versenyképes; önértékelő képességére alapozva tudjon válaszolni a szakmai kihívásokra; képes legyen az együttműködésre, kapcsolatok kialakítására és továbbépítésére; legyen toleráns, rendelkezzen empátiával; társadalmi szemléletét a szolidaritás jellemezze.

Olyan korszerűen felszerelt, karbantartott kollégiumi épületet szeretnénk kialakítani és fenntartani, ahol mind a külső mind a belső környezet szolgálja a kollégisták biztonságát, kényelmét és megfelel az otthonosság kritériumának.

A pedagógiai kiszolgáló helyiségek megteremtik a nyugodt tanulás, az önálló ismeretszerzés, a kulturális, a sport és egyéb szabadidős tevékenységek működésének feltételeit. Az itt élők nem mindig becsülik, óvják környezetüket, és néha tesznek ennek érdekében.

Az igényes körülmények között, igényes szakmai munka folyhat. A kollégiumi élet nyüzsgő és nyitott, különböző kollégiumi és városi programok közül választhatnak a gyerekek. A pedagógusok szakmai felkészültségét kihasználva több foglalkozást működtetnénk.

 Az évtizedek alatt kialakult kollégiumi hagyományokat tiszteljük és ápoljuk.

Vezetői pályázat Bareith Károly Zoltán

A különböző életkorú kollégisták számára érzelmi, fizikai biztonságot nyújtunk, megvalósítjuk differenciált foglalkoztatásukat. Segítjük diákjaink önszerveződését, erős diák önkormányzati rendszert működtetünk.

 Olyan kollégiumi légkört szeretnénk, ahol az érdekelt felek partnerként képesek viselkedni és együttműködni céljaik megvalósításában.

Felelősségünk növendékeink fejlődése iránt arra sarkall bennünket, hogy mindannyian szakszerűen, felelősségteljesen, önállóan végezzük napi munkánkat. A kollektíva tagjai ismerik, értékelik és segítik egymás munkáját.

Kollégiumunk vezetése és minden munkatársa azon igyekszik, hogy a hozzánk betérő, nálunk megszálló vendégek az intézmény vendégszeretetét, a kellemes környezet biztosította kikapcsolódás lehetőségét adják tovább saját környezetüknek.

Szeretnénk elérni, hogy munkánk és eredményeink megbecsülést és rangot jelentsenek intézményünknek.

 Bareith Károly Zoltán

Baja, 2014-08-24